கேள்வி: சண்டிகர் - மக்கள் தொகையியல் பற்றி நீங்கள் என்ன அறிந்துள்ளீர்கள்?
பதில்: இந்திய மக்கள் தொகை கணக்கெடுப்பு, 2011 படி சண்டிகரின் மொத்த மக்கள் தொகை 1,055,450 ஆக உள்ளது. கிராமப்புறங்களில் 2.75% மக்களும், நகரப்புறங்களில் 97.25% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 17.19% ஆக உயர்ந்துள்ளது. மக்கள் தொகையில் 580,663 ஆண்களும் மற்றும் 474,787 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 818 வீதம் உள்ளனர். 114 சதுர கிலோ மீட்டர் பரப்பளவு கொண்ட சண்டிகரில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 9,258 மக்கள் வாழ்கின்றனர். சண்டிகரின் சராசரி படிப்பறிவு 86.05 % ஆகவும், ஆண்களின் படிப்பறிவு 89.99 % ஆகவும், பெண்களின் படிப்பறிவு 81.19 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 119,434 ஆக உள்ளது. [http://www.census2011.co.in/census/state/chandigarh.html Chandigarh Population Census data 2011]
கேள்வி: சண்டிகர் - தரைவழிப் போக்குவரத்து குறித்து விரிவாக சொல்லுங்கள்.
பதில்: 1465 கிலோ மீட்டர் நீளம் கொண்ட தேசிய நெடுஞ்சாலை 2 (இந்தியா) சண்டிகர் நகரத்தை புதுதில்லி, உத்தரப் பிரதேசம், பிகார், ஜார்கண்ட் மற்றும் மேற்கு வங்காளம் மாநிலங்களுடன் இணைக்கிறது. 323 கிலோ மீட்டர் நீளம் கொண்ட தேசிய நெடுஞ்சாலை 21 (இந்தியா) சண்டிகர் நகரை இமாச்சலப் பிரதேசம் மலைவாழிட நகரான மணாலி, இமாச்சலப் பிரதேசம்யை, சிம்லா வழியாக இணைக்கிறது. 225 கிலோ மீட்டர் நீளம் கொண்ட தேசிய நெடுஞ்சாலை எண் 95 பஞ்சாப் (இந்தியா) ஃபிரோஸ்பூர் நகரத்துடன் இணைக்கிறது.